**PLA D’ORGANITZACIÓ PER A L’OBERTURA AL SETEMBRE (CURS 2020-2021)**

****

1. **Diagnosi**

Des del mateix dia 12 de març, en què el Govern de la Generalitat va decretar el tancament dels centres educatius de Catalunya, el nostre centre va posar-se a treballar per minimitzar l’impacte que suposava el confinament del nostre alumnat.

En un primer moment vam publicar les tasques de totes les matèries i nivells que l’alumnat havia d’anar fent durant els primers dies de confinament.

Aleshores es va veure que el confinament no seria qüestió de quinze dies i vam decidir establir franges de connexió per tal que l’alumnat estigués en contacte amb el professorat i pogués aclarir dubtes en relació a les tasques encomanades. Amb la finalitat de fer un seguiment de tot l’alumnat tant acadèmic com emocional cada dimecres de 12:30 a 13:30 fèiem una sessió de cotutoria telemàtica.

Seguint les instruccions del Departament d’Educació no vam replicar l’horari lectiu presencial i vam tenir en compte que part de l’alumnat no disposava dels mitjans telemàtics per seguir un curs a distància.

En alguns nivells l’alumnat va respondre molt bé, feia les tasques i es connectava sistemàticament a les diferents sessions establertes. D’altres, després que el Departament anunciés que no es podia penalitzar l’alumnat que no fes les activitats, pràcticament no van fer res.

En qualsevol cas, el centre va mantenir el contacte amb la gran majoria d’alumnes, ja fos a través del e-correu, les diferents plataformes (Classroom, Meet, Edvoice...) o via telèfon mòbil.

Tanmateix ha quedat palès que en el cas d’un nou confinament aquestes mesures són del tot insuficients i s’haurien d’implementar tant pel que fa al vessant pedagògic com al digital.

1. **Organització dels grups estables**

El nombre total d’alumnes, de moment, és de 459 i la plantilla de professors està formada per 42,5 dotacions + 2 dotacions extraordinàries per la Covid19, és a dir, 40 professors/professores a jornada sencera i 9 professors/professores a mitja jornada.

La dotació extraordinària ens ha permès crear un nou grup a 1r d’ESO atès que els grups originals estaven formats per més de 30 alumnes.

En tractar-se d’un centre relativament petit, treballem amb un equip docent de 1r i 2n d’ESO, un altre de 3r i 4t i un altre de Batxillerat.

Hem intentat reduir al màxim el nombre de professors i professores dels equips docents per la qual cosa s’han assignat el major nombre d’hores possibles del mateix nivell a un o una docent i les hores restants al següent nivell (p. ex. la docent que fa Català a 1r d’ESO farà les hores restants a 2n d’ESO). Quan això no ha estat possible, la resta d’hores s’han assignat a un altre equip docent (p. ex. la docent que fa Socials a 1r d’ESO fa la resta d’hores a Batxillerat).

Seguint les instruccions d’Inspecció hem substituït els Agrupaments flexibles que fèiem a les matèries instrumentals (Català, Castellà, Anglès i Matemàtiques) per suports dins l’aula. Això comporta que un/a docent més accedeix al grup estable però impedeix que l’alumnat del mateix nivell es reuneixi en un altre espai.

D’altra banda, per evitar el moviment de l’alumnat, hem decidit que les docents de Música i Visual i plàstica facin les seves classes a l’aula del grup estable i no a l’aula específica. Tanmateix, l’alumnat anirà als tallers i laboratoris i netejarà el seu propi espai i els estris utilitzats en acabar la sessió de classe, tal com s’explica *infra*.

Pel que fa a les classes d’Educació física es faran a l’exterior sempre que sigui possible.

|  |  |  |  |  |
| --- | --- | --- | --- | --- |
| **Curs/Nivell/Grup** | **Nombre alumnes** | **Professorat estable (cf. supra)** | **Altres docents (cf. supra)** | **Espai estable del grup** |
| 1r ESO A | 25 |  |  | 1A |
| 1r ESO B | 24 |  |  | 1B |
| 1r ESO C | 23 |  |  | 1C |
| 1r ESO D | 24 |  |  | 1D |
| 2n ESO A | 27  |  |  | 2A |
| 2n ESO B | 27 |  |  | 2B |
| 2n ESO C | 28 |  |  | 2C |
| 3r ESO A | 27 |  |  | 3A |
| 3r ESO B | 28 |  |  | 3B |
| 3r ESO C | 28  |  |  | 3C |
| 4t ESO A | 28  |  |  | 4A |
| 4t ESO B | 25  |  |  | 4B |
| 4t ESO C | 25 |  |  | 4C |
| Aula Oberta | 10 | 1 | 7 | Taller AO |
| Projecte Singular  | 13 | 1 | 4 | Aula 2 |
| 1r BAT A | 20 |  |  | 1 BAT |
| 1r BAT B | 19 |  |  | Biblioteca |
| 2n BAT A | 24 |  |  | 2 BAT |
| 2n BAT B | 24 |  |  | Aula 1 |
| CFGM | 9 | 2 | 2 (FOL, Anglès) | Aula CFGM |

|  |  |  |  |  |
| --- | --- | --- | --- | --- |
| Matèria | Grups estables dels quals prové l’alumnat | Docent | Nombre d’hores setmanals  | Observacions |
| Francès | 2n ESO A/B/C | 2 | 2 | Les mateixes docents que també fan anglès als grups estables.  |
| Reforç CCBB | 2n ESO A/B/C | 1 | 2 |  |
| Art Mural  | 2n ESO A/B/C | 1 | 2 |  |
| Francès  | 3r ESO A/B/C | 2 |  | Una docent també fa anglès als grups estables.  |
| Emprenedoria  | 3r d’ESO A/B/C  | 1 | 2 |  |
| Cultura clàssica  | 3r d’ESO A | 1 | 2 |  |
| Música  | 4t d’ESO A/C | 1 | 3 |  |
| Tecnologia | 4t d’ESO A/B/C | 2 | 3 |  |
| Biologia  | 4t d’ESO A/B/C | 2 | 3 |  |
| Llatí  | 4t d’ESO A/B/C | 1 | 3 |  |
| Visual i plàstica  | 4t d’ESO A/B/C | 1 | 3 |  |
| Física i química  | 4t d’ESO A/B/C | 2 | 3 |  |
| Francès  | 4t d’ESO A/B/C | 2 | 4 |  |
| Informàtica | 4t d’ESO A/B/C | 2 | 4 |  |
| Economia i emprenedoria  | 4t d’ESO A/B/C | 1 | 4 |  |

1. **Matèries optatives i altres activitats a l’ESO**

N.B. A primer d’ESO les optatives de Francès i Teatre es fan al mateix grup estable. L’optativa de Teatre la fa la tutora del grup estable.

1. **Organització de les entrades i sortides**

El nostre centre disposa de tres accessos d’entrada i de sortida (porta principal, porta del pati i porta de l’aparcament). Dividim els alumnes de forma que tenen accessos diferents en funció del curs. Hi haurà unes marques que delimitaran els llocs on l’alumnat ha d’esperar per entrar. L’alumnat de transport entrarà per la porta que li pertoca en l’ horari que es detalla.

|  |  |  |
| --- | --- | --- |
| **CURS-NIVELL-GRUP** | **TIPUS D’ACCÉS** | **HORA D’ENTRADA I DE SORTIDA** |
| 1r ESO A, B, C, D (amb mascareta) | Porta principal | Entrada 8.05 h - Sortida 14.35 h |
| 2n ESO A, B, C (amb mascareta) | Porta principal  | Entrada 8.15 h - Sortida 14.45 h |
| 3r ESO A, B, C (amb mascareta) | Porta del pati  | Entrada 8.15 h- Sortida 14.45 h |
| 4t ESO A, B, C (amb mascareta) | Porta de l’aparcament  | Entrada 8.15 h- Sortida 14.45 h |
| Aula Oberta  | Porta del pati  | Entrada 8.15 h- Sortida 14.45 h |
| Conveni  | Porta del pati  | Entrada 8.15 h- Sortida 14.45 h |
| Alumnes de transport de 1r d’ESO (amb mascareta) | Porta principal  | Entrada 8.05 h - Sortida 14.35 h |
| Alumnes de transport de 2n d’ESO (amb mascareta) | Porta principal | Entrada 8.15 h - Sortida 14.45 h |
| Alumnes de transport de 3r d’ESO (amb mascareta) | Porta del pati | Entrada 8.15 h- Sortida 14.45 h |
| Alumnes de transport de 4t d’ESO (amb mascareta) | Porta de l’aparcament | Entrada 8.15 h- Sortida 14.45 h |
| Alumnes de transport Aula Oberta  | Porta del pati  | Entrada 8.15 h- Sortida 14.45 h |
| Alumnes de transport Conveni  | Porta del pati  | Entrada 8.15 h- Sortida 14.45 h |
| 1r de Batxillerat (amb mascareta) | Porta de l’aparcament | Entrada 8.05 h - Sortida 14.35 h |
| 2n de Batxillerat (amb mascareta) | Porta del pati | Entrada 8.05 h - Sortida 14.35 h |
| Alumnes de transport de 1r de Batxillerat (amb mascareta) | Porta de l’aparcament | Entrada 8.05 h - Sortida 14.35 h |
| Alumnes de transport de 2n de Batxillerat (amb mascareta) | Porta del pati  | Entrada 8.05 h - Sortida 14.35 h |

Observacions:

En els dos accessos en què concorren diferents nivells l’alumnat entrarà amb un interval de 10 minuts.

Per la porta principal entrarà en primer lloc l’alumnat de 1r d’ESO i transcorreguts 10 minuts l’alumnat de 2n d’ESO.

Per la porta del pati entrarà en primer lloc l’alumnat de Batxillerat i transcorreguts 10 minuts l’alumnat de 3r d’ESO.

Aquesta distribució es fa tenint en compte la proximitat de les aules dels diferents nivells en relació a l’accés.

1. **Organització de l’espai d’esbarjo**

Atès que disposem d’un espai ampli de pati, sortiran tots els alumnes a l’hora establerta garantint l’agrupament per grups estables.

|  |  |  |
| --- | --- | --- |
| **CURS-NIVELL-GRUP** | **HORARI 1r PATI** | **HORARI 2n PATI** |
| 1r ESO A, B, C, D | 10.05 h – 10.25 h | 12.30 - 12.40  |
| 2n ESO A, B, C  | 10.15 h - 10.35 h | 12.35 – 12.45 |
| 3r ESO A, B, C  | 10.15 h- 10.35 h | 12.35 – 12.45 |
| 4t ESO A, B, C  | 10.15 h- 10.35 h | 12.35 – 12.45 |
| Aula Oberta  | 10.15 h- 10.35 h | 12.35 – 12.45 |
| Conveni  | 10.15 h- 10.35 h | 12.35 – 12.45 |
| 1r de Batxillerat  | 10.05 h - 10.25 h | 12.30 - 12.40 |
| 2n de Batxillerat | 10.05 h - 10.25 h | 12.30 - 12.40 |

El pati es dividirà en dues zones: pista i pati del darrera. L’alumnat de 1r i 2n d’ESO farà ús de la pista i el de 3r, 4t d’ESO i Batxillerat el pati del darrera amb alternança setmanal.

L’accés a la cantina es farà per nivells i de manera esgraonada. L’alumnat podrà accedir-hi per comprar l’esmorzar però no podrà quedar-se a dins. Es faran dues fileres a la porta de doble batent. Hi haurà un senyal a dos metres de distància on podran esperar dos alumnes mentre atenen altres dos. Després sortiran per l’altra porta.

L’alumnat de Batxillerat podrà sortir a l’hora de l’esbarjo pels mateixos accessos sempre i quan tinguem una autorització de responsabilitat signada per les famílies.

1. **Relació amb la comunitat educativa**

Les sessions del Consell escolar seran trimestrals i de forma telemàtica.

El pla d’organització del curs 2020-2021 definitiu i amb el vist i plau d’Inspecció serà enviat a les famílies a través del canal de comunicació habitual (Edvoice d’Additio) que ja hem fet servir durant el curs anterior i també serà publicat al web del centre.

Al setembre, abans de l’inici de les classes, es faran reunions telemàtiques de tutoria per grup-classe amb les famílies. Amb aquelles amb les quals això no sigui possible farem una trobada presencial mantenint la distància de seguretat i fent servir mascareta.

1. **Pla de neteja**

L’espai de la cantina serà netejat per les mateixes treballadores després del seu ús.

Després del pati el personal de neteja farà la neteja i desinfecció dels lavabos, així com de les manetes de les portes. També netejaran les baranes i passamans de les escales.

L’alumnat que utilitzi un espai que no és el del seu grup estable (taller, laboratori,...) haurà de netejar la superfície i els estris que hagi fet servir amb els productes adients i amb garanties de seguretat sota la supervisió del professorat.

1. **Transport**

El transport escolar es mantindrà en l’horari habitual i no es modificaran les rutes.

1. **Activitats complementàries**

Davant la incertesa que comporta la pandèmia, de moment, no realitzarem activitats complementàries en què intervinguin diferents grups-classe encara que siguin del mateix nivell. Només programarem sortides amb grups estables.

1. **Reunions dels òrgans unipersonals i col·lectius de coordinació i govern**

|  |  |  |  |
| --- | --- | --- | --- |
| **Òrgans** | **Tipus de reunió** | **Format de la reunió** | **Periodicitat** |
| Equip directiu  | Planificació  | Presencial  | Dues per setmana |
| Consell de direcció  | Planificació  | Presencial  | Una cada dues setmanes  |
| Reunió de la CAD | Coordinació  | Presencial  | Una cada dues setmanes |
| Equip docent de 1r i 2n d’ESO | Coordinació  | Videoconferència | Una per setmana |
| Equip docent de 3r i 4t d’ESO  | Coordinació | Videoconferència | Una per setmana |
| Equip docent d’Aula Oberta  | Coordinació  | Videoconferència o presencial  | Una per setmana |
| Equip docent de Projecte singular  | Coordinació  | Videoconferència o presencial | Una per setmana |
| Equip docent de Batxillerat  | Coordinació | Videoconferència | Una per setmana |
| Equip docent de CFGM  | Coordinació | Videoconferència | Una per setmana |
| Reunió de departament  | Coordinació  | Videoconferència | Una per setmana |

Pel que fa a altres reunions en què intervinguin menys de 10 persones recomanem que es facin de manera telemàtica però entenem que es poden fer de manera presencial en un espai gran i mantenint les mesures d’higiene i seguretat establertes.

1. **Protocol d’actuació en cas de detectar un possible cas de Covid-19**

Tal com es pot llegir al document “[Pla d'actuació per al curs 2020-2021 per a centres educatius en el marc de la pandèmia](https://documents.espai.educacio.gencat.cat/IPCNormativa/DisposicionsInternes/Pla-escoles-2020-21.pdf)”, del 3 de juliol, les famílies, o directament l’alumne si és major de 18 anys, han de fer-se responsables de l’estat de salut dels seus fills i filles. Per aquest motiu a l’inici del curs, els farem signar una declaració responsable a través de la qual:

▪ Faran constar que són coneixedores de la situació actual de pandèmia amb el risc que això comporta i que, per tant, s’atendran a les mesures que puguin ser necessàries en cada moment.

▪ Es comprometen a no portar l’alumne/a al centre educatiu en cas que presenti simptomatologia compatible amb la COVID-19 o l’hagi presentat en els darrers 14 dies i a comunicar-ho immediatament als responsables del centre educatiu per tal de poder prendre les mesures oportunes.

**Detecció de possibles casos per simptomatologia compatible amb la Covid-19**

En el cas que, malgrat el que s’ha descrit abans, es detectés un cas compatible amb la Covid 19 el docent que té l’alumne/a a l’aula el portaria al despatx habilitat segons el nivell i el cotutor o la cotutora trucaria la família per tal que vinguessin a recollir l’adolescent. El director comunicaria el cas als Serveis Territorials del Departament d’Educació a Girona.

|  |  |  |  |  |
| --- | --- | --- | --- | --- |
| **Casos potencials** | **Espai aïllament** | **Responsable de reubicar l’alumne/a** | **Responsable de trucar la família** | **Responsable de comunicar el cas als SSTT** |
| 3r d’ESO | Despatx E | Docent que té l’alumne/a a l’aula | Cotutor/a | Director |
| 1r, 2n i 4t d’ESO i Batxillerat | Despatx M | Docent que té l’alumne/a a l’aula | Cotutor/a | Director |
| CFGM | Despatx C | Docent que té l’alumne/a a l’aula | Cotutor/a | Director |

El seguiment del cas detectat el faria el/la cotutor/a ja que es tracta de la persona referent del centre per contactar amb la família. La coordinadora pedagògica mantindria el contacte amb la referent del CAP de Llançà, l’Eva del Campo, per saber com evoluciona el cas.

1. **Pla de treball del centre educatiu en confinament**

Si s’hagués de confinar tot el centre, faríem un horari de quatre hores diari a l’ESO i al Batxillerat (de 9 a 13h) específic per aquesta situació. Tot el professorat farà sessions de classe online a través de Google Classroom.

En el cas que es tractés únicament d’un grup o nivell s’intentaria respectar al màxim els horaris presencials.

Quan el confinament afecti només a un/a alumne/a (o un petit grup d’alumnes), llavors hauria de seguir les tasques de Google Classroom i el contacte amb el/la professor/a es faria per correu electrònic per solucionar dubtes.

En aquesta primera quinzena de setembre hem fet una formació obligatòria per tot el claustre per tal que en el moment de l’inici de curs tot el professorat tingui obert un Classroom amb els i les alumnes inscrits.

El contacte individual amb l’alumnat es faria setmanalment en una sessió de cotutoria (al nostre centre, a banda del tutor o la tutora d’aula, cada docent és cotutor d’uns 10/11 alumnes).

El contacte amb la família es faria periòdicament en funció de les necessitats o les sol·licituds de les famílies, mitjançant una trucada telefònica o videoconferència. En qualsevol cas, les famílies reben tota la informació en relació als seus fills o filles a través de l’eina Edvoice, aplicació de la plataforma Additio, que juntament amb la pàgina web del centre, són els canals de comunicació amb les famílies.